EkBass/fiwiki-20250220-pages-articles huggingface dataset:
1\. erä

1\. erä on Giant Robot -yhtyeen 2. helmikuuta 2008 julkaistu albumi. Yhtye käytti levyllä nimeä Giant Räbät.meteli Albumilla vierailee suomalaisia rap- artisteja, joten Giant Robot vastaa ainoastaan albumin biiteistä. Albumi ylsi ensimmäisellä listaviikollaan Suomen virallisen listan sijalle 24. == Kappaleet == # Kesken: # Puppa J: # Pyhimys: # Niko & Tapsa: # Laineen Kasperi: # Chyde & Lempi-Joe: # Jontti, Shaka & J. Karjalainen: # Särre: # Thono Slowknow: # Soppa, Tykopaatti & Stepa: # Hannibal & Jodarok: # Ville Kalliosta & Huge # Asa: # Jodarok: == Arvostelut == * Desibeli.net: Desibeli.net: Levyarvio * Rumba: positiivinenRumba: Levyarvio * Soundi: Soundi: Levyarvio == Lähteet == Luokka:Giant Robotin albumit Luokka:Vuoden 2008 albumit Luokka:Suomalaiset hip hop -albumit
Samuli Haapasalo

Samuli Hannu Antero Haapasalo (s. 3. syyskuuta 1952 Kouvola) on toiminut Keskuskauppakamarin johtajana vuodesta 2014. Hän on koulutukseltaan varatuomari. Hän harrastaa mm. lintuluontokuvausta. Haapasalo toimi Finavian pääjohtajana 2005–2009 ja toimitusjohtajana 2010–2011. Haapasalon eron syyksi uutisoitiin, se että hän ja Finavian omistajaohjauksesta vastaava liikenneministeriön neuvotteleva virkamies Mika Mäkilä tulleet toimeen. Mäkilää ärsytti omatoimisen Haapasalon tyyli hoitaa asioita Mäkilän ohi suoraan ministerin kanssa. Lisäksi Haapasalo pyrki nostamaan ilmavoimien maksamia lentokenttämaksuja lähemmäksi kaupallisten lentoyhtiöiden maksamia maksuja.Helsingin Sanomat. 30.8.2011. viitattu 30.8.2011. Mäkilä kiisti uutisoidut väitteet. Aiemmin Haapasalo on työskennellyt muun muassa VR:llä, liikenneministeriön liiketoiminta- ja omistajaohjausyksikön päällikkönä (hallitusneuvos) vuosina 1992−2000 sekä liikenne- ja viestintäministeriön osastopäällikkönä ja ylijohtajana vuosina 2000−2005. ==Aikaisempia hallitusjäsenyyksiä== * Finavia 1991−1993 ja 1994−1996 * Autorekisterikeskus * VR-Yhtymä Oy * Suomen Autokatsastus Oy * Finnair Oyj * Suomen Posti Oyj == Lähteet == Luokka:Suomalaiset yritysjohtajat Luokka:Suomalaiset juristit Luokka:Vuonna 1952 syntyneet Luokka:Elävät henkilöt
Sinikevätyökkönen

Sinikevätyökkönen (Cerastis rubricosa) on keväisin lentävä maayökköslaji. == Koko ja ulkonäkö == Sinikevätyökkönen on keskikokoinen, ruskeanharmaa yökköslaji, jonka etusiipien pinnassa on nähtävissä sinipunaista sävyä. Etusiivissä on useimmille muille yökköslajeille tyypilliseen tapaan monimutkainen suojaväri. Siivet ovat selvästi poikkijuovaiset, ja poikkiviivojen kohdalla siiven reunassa on tumma täplä. Siiven aaltoviiva on voimakkaasti aaltoileva. Sekä rengas- että munuaistäplää ympäröi punertava rengas ja munuaistäplän takaosa ovat tummia. Takasiivet ovat tasaisen harmaat, selästä etusiipiä vaaleammat. Siipiväli on 32-38 mm.http://perhoset.1g.fi/A/A17/401/A17_403/rubricosa.htmhttp://www2.nrm.se/en/svenska_fjarilar/c/cerastis_rubricosa.html Toukka on punertavanharmaa, ja nuorena sen selkäpuolella on kaksi kapeaa vaaleaa viivaa ja kyljissä leveämmät vaaleat raidat. Vanhemmiten selkäviivat muuttuvat katkonaisiksi.http://www.lepiforum.de/cgi- bin/lepiwiki.pl?Cerastis_Rubricosa == Levinneisyys ja lentoaika == Lajia esiintyy Euroopassa Välimereltä napapiirin pohjoispuolelle. Levinneisyysalue jatkuu Siperian poikki pitkälle Japaniin asti. Yksilöt Lähtevät lentoon ensimmäisten lämpimien kevätpäivien koittaessa, ja perhosia tavataan Suomessa huhtikuun puolivälistä kesäkuuhun.http://wibe.ath.cx/hyonteiset/index.php?option=com_content&view;=article&id;=17265 == Elinympäristö ja elintavat == Erittäin yleinen perhoslaji, joka viihtyy monenlaisissa ympäristöissä metsistä avoimille niityille ja tienvarsille.http://www.lepidoptera.pl/show.php?lang=UK&ID;=954 Toukat ovat yöaktiivisiahttp://ukmoths.org.uk/show.php?bf=2139. Talvehtii kotelona. == Ravintokasvi == Toukan ravinnoksi kelpaavat ainakin harmaaleppä, maitohorsma, ranta-alpi sekä mustikka.http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/cerastis/index.html == Lähteet == Luokka:Maayökköset
Nam Định

Nam Định on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 160 000 asukasta.Citypopulation Se sijaitsee 90 kilometriä Hanoista. == Lähteet == == Aiheesta muualla == Luokka:Vietnamin kaupungit
Babakinin avaruuskeskus

Babakinin avaruuskeskus on NPO Lavotškinin tehtaan teknologiakeskus Moskovan ulkopuolella. Tehdas operoi tutkimuskeskusta Venäjän avaruusjärjestön puolesta, joka rahoittaa sen toiminnan. Sen rooli on verrannollinen Nasan JPL- laboratorioon, jota hallinnoi yliopisto. Se on nimetty Georgi Babakinin mukaan, joka oli Lavotškinin pääinsinööri vuodet 1965–1971. ==Aiheesta muualla== * Babakinin sivusto Luokka:Avaruuskeskukset Luokka:Neuvostoliiton avaruustoiminta Luokka:Venäjän avaruustoiminta Luokka:Venäjän rakennukset ja rakennelmat
Georgi Babakin

Georgi Nikolajevitš Babakin (; 13. marraskuuta 1914 – 3. elokuuta 1971) oli neuvostoliittolainen insinööri, joka oli Lavotškinin suunnittelutoimiston pääsuunnittelija vuodesta 1965 kuolemaansa asti. Babakin aloitti radiotekniikasta toimien vuodesta 1930 alkaen Moskovan puhelinyhtiön palveluksessa. Vuodet 1943–1949 Babakin kehitti tutkaohjausta ilmatorjuntatykeille toimien Automaatioinstituutissa (VSNITO), jossa nousi pääinsinööriksi. Babakin liittyi Neuvostoliiton avaruusohjelmaan – tuolloin vielä ohjusohjelma – vuonna 1949 toimien Boris Tšertokin divisioonassa NII-88-instituutissa, joka kehitti ilmatorjuntaohjuksia ja niiden maalinohjausta. Vuonna 1952 hän toimi ryhmässä, joka siirrettiin Lavotškinin toimistoon (OBK-301) kehittämään mannertenvälistä risteilyohjusta ja V-300-ilmatorjuntaohjusta. Vuonna 1960 Semjon Lavotškin kuoli ilmailunäyttelyssä Babakinin viereen. Toimiston johtoon tuli Vladimir Tšelomei. Siitä tuli itsenäinen yksikkö jälleen vuonna 1965, jolloin Babakin nousi sen johtoon. Sergei Koroljov luovutti Babakinille miehittämättömien kuu- ja planeettaluotainten kehittämisen, koska tarvitsi omat resurssinsa N-1-kuurakettiin. Babakinin uusi "NPO Lavotškin" kehitti muun muassa Venera- luotaimet. Babakin kuoli juuri ennen Mars 2- ja Mars 3 -avaruusalusten valmistumista. Suunnittelutoimisto jatkoi menestyksellä: Lunohod-kuuajokit, laskeutuja Venukseen, kuukivien hakua robottialuksella. NPO Lavotškinin tutkimuskeskus on Babakinin avaruuskeskus. Yksi Kuun ja Marsin kraatteri on nimetty Babakinin mukaan. ==Aiheesta muualla== * Babakinin elämäkerta venäjäksi Luokka:Avaruusinsinöörit Luokka:Venäläiset insinöörit Luokka:Vuonna 1914 syntyneet Luokka:Vuonna 1971 kuolleet
Boris Tšertok

[[Tiedosto:Puttkamer, Chertok & Dick in Moscow.jpg|pienoiskuva|Boris Tšertok [keskellä) Moskovassa vuonna 2005.]]Boris Jevsejevitš Tšertok (, 1. maaliskuuta 1912 Łódź, Venäjän keisarikunta – 14. joulukuuta 2011 MoskovaRia.ru) oli neuvostoliittolainen ja venäläinen raketti-insinööri, joka kehitti ohjusten ohjausjärjestelmiä ballistisiin ohjuksiin ja avaruusaluksiin. https://archive.is/20120524143515/http://www.gagarinlib.ru/html/rospisi/zim/2007/vol_02/chertok.htm Boris Evseyevich Chertok Tšertok oli juutalaista syntyperää.Nasa Tšertokin kirjoittama neliosainen kirja Rockets and People on historia Neuvostoliiton avaruusohjelmasta, jonka ylimpään johtoon hän kuului. Hän toimi Sergei Koroljovin apulaisjohtajana 1950-luvulla ohjusten suunnittelussa ja mm. miehitetyn Vostok-avaruuslennon suunnittelussa. Vielä miltei satavuotiaana hän konsultoi Energija-yhtiötä. http://en.rian.ru/science/20111216/170313518.html Russia pays last tribute to rocket pioneer Boris Chertok, RIA Novosti, 16.12.2011 ==Kirjallisuus== * Boris Chertok (author), Asif Siddiqi (editor). Rockets and People, 2005. ISBN 0160732395. Published by NASA. * Boris Chertok (author). Rockets and People, Volume 2: Creating a Rocket Industry, 2006. ISBN 0160766729. Published by NASA. * Boris Chertok (author). Rockets and People, Volume 3: Hot Days of the Cold War, 2009. ISBN 9780160817355. Published by NASA. * Черток Б.Е. Ракеты и люди — М.: Машиностроение, 1999. (B. Chertok, Rockets and People) * Черток Б.Е. Ракеты и люди. Фили — Подлипки — Тюратам — М.: Машиностроение, 1999. (B. Chertok, Rockets and People. Fili — Podlipki — Tyuratam) * Черток Б.Е. Ракеты и люди. Горячие дни холодной войны — М.: Машиностроение, 1999. (B. Chertok, Rockets and People. Hot Days of Cold War) * Черток Б.Е. Ракеты и люди. Лунная гонка — М.: Машиностроение, 1999. (B. Chertok, Rockets and People. Moon Race) ==Lähteet== ==Aiheesta muualla== * Rockets and People, published by NASA History * Boris Chertok at Astronautix.com * Rockets and People, online text Luokka:Neuvostoliittolaiset raketti-insinöörit Luokka:Venäläiset insinöörit Luokka:Moskovan fysiikan ja teknologian instituutin professorit Luokka:Sosialistisen työn sankarit Luokka:Vuonna 1912 syntyneet Luokka:Vuonna 2011 kuolleet
Cayo Lara

Cayo Lara (s. 29. tammikuuta 1952 Argamasilla de Alba) on espanjalainen kommunistipoliitikko. Hän oli Yhdistyneen vasemmiston puheenjohtaja 2008–2016. Ennen puheenjohtajuutta Lara toimi Argamasilla de Alban pormestarina 1987–1999. Luokka:Espanjalaiset poliitikot Luokka:Espanjan puolueiden puheenjohtajat Luokka:Vuonna 1952 syntyneet Luokka:Elävät henkilöt
Mafia Wars

thumb|250px|Kuvankaappaus Mafia Warsista. Mafia Wars on yhteisöpalvelu Facebookissa pelattava selainpeli. Sen on kehittänyt sanfransiscolainen Zynga, jonka muita pelejä ovat muun muassa Fishville, Petville, Frontierville, CityVille, Café World sekä Farmville. == Pelaaminen == Mafia Warsin perusideana on toimia mafiapomona tehden rikoksia, taistellen ja ostaen yrityksiä. Pelaajat voivat lisäksi kutsua mafiaansa mukaan Facebook-ystäviään, jolloin heidän mafiansa tulevat taisteluissa vahvemmiksi. Pelaaja saa töitä () tekemällä itselleen rahaa, jolla hän voi ostaa uusia yrityksiä ja esineitä. Työt vaativat tietyn määrän energiaa () ja pelaaja saa niistä rahaa, kokemusta () sekä satunnaisesti erilaisia esineitä. Pelaajalle avautuu uusia töitä sitä mukaa, kun hän saa lisää kokemusta ja pääsee korkeammille tasoille. Pelaaja voi taistella muiden pelaajien kanssa. Taisteluiden lopputulokseen vaikuttavat pelaajien käytössään olevat esineet, taidot sekä mafian jäsenten määrä. Taisteluiden voittaja saa kokemusta sekä mahdollisesti rahaa tai esineitä vastapelaajalta. Myös perheet (family) ovat tulleet Mafia Warssiin jäädäkseen. Perheistä pelaaja saa tukea, ja paljon lisäpisteitä päivittäin. Pelaaja voi rahaa tienattuaan ostaa erilaisia yrityksiä. Yritykset tuottavat tietyssä ajassa tietyn määrän rahaa (esimerkiksi 3000 dollaria joka kahdeksas tunti), jotka pelaaja voi nostaa. Yrityksiä pystyy myös laajentamaan, jolloin niiden tuotanto kasvaa. Mafia Wars jaetaan tällä hetkellä viiteen kohteeseen: New Yorkiin, Chicagoon, Etelä-Afrikkaan, Lontooseen ja Brasiliaan. Näiden lisäksi pelissä on aiemmin ollut Kuuba, Moskova ja Bangkok. Uusissa kaupungeissa pelaaja voi ostaa uusia yrityksiä sekä suorittaa uusia tehtäviä. Jokaisella kaupungilla on oma rahansa, jota ei voi muuttaa muiden kaupunkien rahaksi (poikkeus: New Yorkin dollareita voi muuttaa tietyn summan vuorokaudessa Las Vegasin pelimerkeiksi). Näin ollen esimerkiksi Yhdysvaltain dollarit, jotka ovat käytössä New Yorkissa, eivät ole käyttökelpoisia Italiassa. == Aiheesta muualla == * Mafia Wars Wiki Luokka:Facebook-pelit
Hoa Lư

Hoa Lư on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 57 000 asukasta.Citypopulation Entinen nimi on Ninh Bình ennen vuotta 2024. Ninh Bình sijaitsee noin 90 kilometriä Hanoista etelään. Kaupungilla on hyvät liikenneyhteydet, sillä se sijaitsee valtatien 1A sekä etelästä pohjoiseen kulkevan pääradan varrella.Ninh Binh City Ninh Binh Tourism Kaupungin nähtävyyksiin kuuluvat Trương Hán Siêun temppeli ja Non Nước -vuori. Ninh Binh City Center Ninh Binh Tourism == Lähteet == == Aiheesta muualla == Luokka:Vietnamin kaupungit
Eteläamerikankirvinen

Eteläamerikankirvinen (Anthus lutescens) on eteläamerikkalainen varpuslintu. Sen nimialalajin elinympäristö käsittää mantereen pohjoisosan, pääosan Brasiliasta, Uruguayn, Itä-Bolivian ja osan Argentiinaa; alalaji parvus elää Panaman Tyynenmeren puoleisella osalla; alalaji peruvianus Perun ja Pohjois- Chilen rannikolla. Jacques Pucheran kuvaili lajin holotyypin Rio de Janeiron lähistöltä 1855.IBC == Lähteet == Luokka:Kirviset
Rise of Nations

Rise of Nations on Big Huge Gamesin kehittämä reaaliaikainen strategiapeli, joka on julkaistu Windowsille vuonna . Pelin pääsuunnittelijana toimi Brian Reynolds, joka tunnetaan myös aikaisemmista projekteistaan Civilization II:n ja Sid Meier's Alpha Centaurin parissa. Peli on saanut vaikutteita myös vuoropohjaisista strategiapeleistä sisältäen kulutussotaa ja rajattuja reviirejä. Peli kattaa yhteensä 18 eri sivilisaatiota ja kahdeksan aikakautta. Vuonna 2004 Big Huge Games julkaisi pelille ensimmäisen lisäosan, Thrones and Patriotsin, joka on nykyisin saatavilla myös yhdessä emopelin kanssa Gold Edition -kokoelman muodossa. == Aiheesta muualla == * Luokka:Vuoden 2003 videopelit Luokka:Reaaliaikaiset strategiapelit Luokka:Windows-pelit
Chaconkirvinen

Chaconkirvinen (Anthus chacoensis) on eteläamerikkalainen kirvisten sukuun kuuluva varpuslintu. Sen esiintymisalue käsittää mantereen keskiosan alankomaita Paraguayssa Concepciónista etelään Argentiinaan, Buenos Airesin eteläpuolelle. John Todd Zimmer kuvaili lajin holotyypin Avia Teraista Chacosta Argentiinasta vuonna 1952.IBC == Lähteet == Luokka:Kirviset
Emmanuel Callender

Emmanuel Callender (s. 10. toukokuuta 1984) on trinidadtobagolainen pikajuoksija. Callender oli Pekingin olympialaisissa 2008 mukana Trinidad ja Tobagon joukkueessa 4 × 100 metrin viestijuoksussa. Joukkue sijoittui alun perin toiseksi, mutta nousi jälkikäteen olympiavoittajaksi kun Jamaikan joukkue hylättiin Nesta Carterin dopingkäryn takia. Vuonna 2009 Callender kilpaili Berliinin MM-kisoissa, joissa karsiutui 100 metrin juoksussa toisissa alkuerissä ajalla 10,27 ja 200 metrin juoksussa välierissä ajalla 20,70. Callender oli kisoissa mukana voittamassa pikaviestissä MM- hopeaa.http://berlin.iaaf.org/results/bydiscipline/disctype=4/sex=M/discCode=4X1/combCode=hash/roundCode=f/results.html#detM_4X1_hash_f Daegun MM-kisoissa 2011 hän karsiutui 200 metrin alkuerissä. Saman vuoden Pan- Amerikan kisoissa Guadalajarassa hän saavutti 100 metrillä pronssia ajalla 10,16. Lontoon olympialaisissa 2012 Callender juoksi kolmannen osuuden hopeaa saaneessa Trinidad ja Tobagon pikaviestijoukkueessa. Alun perin joukkue sijoittui kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen. Toronton Pan-Amerikan kisoissa 2015 hän sai pronssia 4 × 100 metrin viestissä. Lontoon MM- kilpailuissa 2017 hän karsiutui 100 metrin alkuerissä. ==Henkilökohtaiset ennätykset== :Lähde: IAAF ===Ulkoradat=== * 100 metrin juoksu: 10,05 (2009) * 200 metrin juoksu: 20,40 (2009) ==Lähteet== Luokka:Trinidadtobagolaiset pikajuoksijat Luokka:Trinidadtobagolaiset olympiavoittajat Luokka:Vuonna 1984 syntyneet Luokka:Elävät henkilöt
Isoraitayökkönen

Isoraitayökkönen, joissakin lähteissä muunteleva raitayökkönen, (Orthosia incerta) on ulkonäöltään vaihteleva, yleinen yöperhonen. == Koko ja ulkonäkö == Isoraitayökkönen on ulkonäöltään huomattavan vaihteleva, mihin tieteellinen lajinimikin viittaa. Yksilöiden yleisväritys voi vaihdella hyvin tummanharmaasta vaaleanharmaaseen ja jopa punertavaan. Myös siipikuvioiden erottuvuudessa on suuria eroja. Siiven keskivarjo vaihtelee tummuudeltaan paljon ja se on yleensä näkyvissä siiven etureunan puolella, mutta varjo saattaa myös muodostaa koko etusiiven poikki selvänä kulkevan tumman raidan. Siiven poikkiviivat erottuvat huonosti mutta siiven kärkiosan vaalea aaltoviiva näkyy usein hyvin ja sen kärjessä on jyrkkä mutka. Rengastäplä ja munuaistäplä ovat usein selvärajaiset. Takasiivet ovat harmaat ja niissä on tummempi täplä. Siipien kärkiväli vaihtelee 33-41 mm.http://ukmoths.org.uk/show.php?id=1979http://www2.nrm.se/en/svenska_fjarilar/o/orthosia_incerta.htmlhttp://perhoset.1g.fi/A/A17/321/A17_339/incerta.htm Toukka muistuttaa muutamia muita yökköstoukkia. Se on vihreä ja siinä on useita pitkittäissuuntaisia vaaleita juovia. == Levinneisyys ja lentoaika == Raitayökköstä tavataan kaikkialla Euroopassa ja Suomessa ainakin Etelä-Lappiin astihttp://wibe.ath.cx/hyonteiset/index.php?option=com_content&view;=article&id;=17464. Keski-Euroopassa perhosta tavataan jopa helmikuusta alkaen, mutta Suomessa lentoaika sijoittuu huhtikuun puolivälistä toukokuun loppuun. == Elinympäristö ja elintavat == Isoraitayökkönen viihtyy monenlaisissa ympäristöissä ja on elinalueellaan erittäin yleinen. Laji on aktiivinen sekä valoisaan että pimeään aikaan. Aikuiset perhoset lentävät mielellään valolle ja makealle syötillehttp://webh01.ua.ac.be/vve/Checklists/Lepidoptera/Noctuidae/Oincerta.htm Talvehtii kotelona maassa. == Ravintokasvi == Toukka käyttää ravinnokseen etenkin tammea, mutta myös koivuja, mustikkaa ja juolukkaa.http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/hadeninae/orthosia/index.html == Lähteet == Luokka:Tarhayökköset
Curling talviolympialaisissa 1932

Vuoden 1932 talviolympialaisissa järjestettiin curling näytöstapahtumana. Ottelut pelattiin Lake Placidissä New Yorkissa. Joukkueita oli kahdeksan kahdesta eri maasta, neljä Yhdysvalloista ja neljä Kanadasta. == Tulokset == Sija Joukkue 1 (Errick Willis, Robert Pow, James Bowman, William Burns) 2 (Russell Hall, Archibald Lockhart, Frank McDonald, E.F. George) 3 (Albert Maclaren, John Leonard, Howard Stewart, William Brown) Mitalistijoukkueet olivat seuraavista Kanadan provinsseista: Manitoba, Ontario, ja Quebec. Paras amerikkalainen joukkue ylsi sijalle neljä ja se oli kotoisin Connecticutista. Luokka:Lajit talviolympialaisissa 1932 1932
Thái Bình

Thái Bình on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 63 000 asukasta.Citypopulation Thái Bình sijaitsee 110 kilometriä Hanoista.Thái Binh == Lähteet == Luokka:Vietnamin kaupungit
Ramon Miller

Ramon Miller (s. 17. helmikuuta 1987 Nassau, Bahama) on bahamalainen 400 metrin juoksija. Miller oli Pekingin olympialaisissa 2008 mukana 4 × 400 metrin viestijuoksun alkuerissä Bahaman joukkueessa.http://www.iaaf.org/oly08/results/eventCode=3659/bydiscipline/disctype=4/sex=M/discCode=4X4/combCode=hash/roundCode=h/results.html#detM_4X4_hash_h Bahama voitti loppukilpailussa, jossa Miller ei juossut, olympiahopeaa.http://www.iaaf.org/oly08/results/eventCode=3659/bydiscipline/disctype=4/sex=M/discCode=4X4/combCode=hash/roundCode=f/results.html#detM_4X4_hash_f Seuraavana vuonna hän karsiutui Berliinin MM-kisoissa 400 metrin välierissä ajalla 44,99. Hän kilpaili myös Bahaman pitkän viestin joukkueessa, joka hylättiin alkuerissä.http://berlin.iaaf.org/results/bydiscipline/disctype=4/sex=M/discCode=4X4/combCode=hash/roundCode=h/results.html#detM_4X4_hash_h Delhin Kansainyhteisön kisoissa 2010 hän sai 400 metrillä pronssia ajalla 45,55. Daegun MM-kisoissa 2011 hän karsiutui 400 metrin välierissä. Myöhemmin samana vuonna hän voitti Guadalajaran Pan-Amerikan kisoissa pronssia 400 metrillä ajalla 45,01. Lontoon olympialaisissa 2012 hän selviytyi 400 metrillä välieriin. Pitkässä viestissä hän juoksi ankkuriosuuden Bahaman joukkueessa. Hän ohitti loppusuoralla Yhdysvaltain ankkurin Angelo Taylorin ja ratkaisi olympiakullan maalleen. Hän karsiutui 400 metrin alkuerissä Moskovan MM- kilpailuissa 2013. Gold Coastin Kansainyhteisön kisoissa 2018 hän juoksi alkuerissä Bahaman 4 × 400 metrin viestijoukkueessa, joka toisella kokoonpanolla sai loppukilpailussa hopeaa. ==Henkilökohtaiset ennätykset== :Lähde: IAAF ===Ulkoradat=== * 200 metrin juoksu: 20,50 (2012) * 400 metrin juoksu: 44,87 (2012) ==Lähteet== Luokka:Bahamalaiset pikajuoksijat Luokka:Bahamalaiset olympiavoittajat Luokka:Vuonna 1987 syntyneet Luokka:Elävät henkilöt
Tunturien yöpuolta

Tunturien yöpuolta on Samuli Paulaharjun kirjoittama novellikokoelma, jonka WSOY julkaisi vuonna 1934. Sen tarinat käsittelevät Lappia, ja niiden sisältö pohjautuu sikäläiseen tarinaperinteeseen. Kirjan tapahtumat sijoittuvat pääasiassa erämaahan ja öiseen aikaan, ja Paulaharju on sisällyttänyt tarinoihin yliluonnollisia ja kauhukirjallisiakin aineksia kummituksineen ja Lapinnoitineen. Kaikkiaan 15 novellia sisältävä kirja jäi Paulaharjun ainoaksi puhtaasti kaunokirjalliseksi teokseksi. Se sai ilmestyessään ristiriitaiset arvostelut, mutta on toisaalta kuitenkin kirjoittajansa teoksista kansainvälisesti tunnetuin. Teos on käännetty saksaksi, englanniksi ja puolaksiHaku: Samuli Paulaharju, Tunturien yöpuolta Finna.fi, viitattu 21.10.2019. Teoksen on julkaissut uudestaan näköispainoksena Salakirjat (2015). Suomalaisen Kirjallisuuden Seura julkaisi 2016 uudistetun laitoksen, joka sisältää esipuheen ja arvosteluja. Salakirjat julkaisi vuonna 2018 Tunturien yöpuolta -sarjakuvateoksen. Teoksen kuvittivat Jouko Alapartanen, Lea ja Elsa-Maria Kaulanen, Petri Hiltunen ja Lauri Pitkänen. Teos on julkaistu myös englanniksi nimellä The Night’s Edge: Old Lapland Tales. == Novellit == * Tunturien ikuinen vaeltaja * Paksujalka noita-vainajan ajomiehenä * Pounu-Lassin otrinki * Metsän pelästyttämä * Kieruan vanha pappi * Haavruuva huutaa * Onnen lammas * Jorpa-Ollin kuolema * Suongil, suuri noita * Vantus meren rannalla * Rikkaan-Hannun aarre * Raunan Piera taajoo manalaisen kanssa * Kutturi ja Nakkula * Lussin Pieti ja kuninkaantytär * Niilas Saaran kiroissa == Lähteet == Luokka:Suomalaiset novellikokoelmat Luokka:Vuoden 1934 kirjat Luokka:Samuli Paulaharjun teokset Luokka:Lappi
Vĩnh Yên

Vĩnh Yên on kaupunki Vietnamin pohjoisosassa, Vĩnh Phúcin maakunnan pääkaupunki. Vuonna 1999 kaupungissa oli noin 49 000 asukasta.Citypopulation Se sijaitsee noin 63 kilometriä Hanoista.Vietnam Tourism Kaupungissa käytiin suuri taistelu ranskalaisten ja vietnamilaisten välillä vuonna 1951 osana Indokiinan sotaa. == Lähteet == Luokka:Vietnamin kaupungit
Tatjana Veškurova

Tatjana Leonidovna Veškurova (, s. 23. syyskuuta 1981) on venäläinen 400 metrin juoksija. Veškurova voitti Göteborgin EM-kisoissa 2006 EM-hopeaa 400 metrillä ajalla 50,15. Samoissa kisoissa hän oli mukana Venäjän joukkueessa, joka voitti 4 x 400 metrin viestijuoksussa EM- kultaa.http://www.tilastopaja.org/staticresults/eaa9235808.htm Kauden lopussa Veškurova sijoittui yleisurheilun maailmancupissa 400 metrillä neljänneksi. Seuraavana vuonna hän juoksi Birminghamin sisäratojen EM-kisoissa matkan viidenneksi. Osakan ulkoratojen MM-kisoissa hän karsiutui välierissä. Veškurova oli mukana Pekingin olympialaisissa 2008 Venäjän joukkueessa pitkän viestin alkuerissä.http://www.iaaf.org/oly08/results/eventCode=3659/bydiscipline/disctype=4/sex=W/discCode=4X4/combCode=hash/roundCode=h/results.html#detW_4X4_hash_h Loppukilpailussa, jossa hän ei juossut, joukkue voitti olympiahopeaa.http://www.iaaf.org/oly08/results/eventCode=3659/bydiscipline/disctype=4/sex=W/discCode=4X4/combCode=hash/roundCode=f/results.html#detW_4X4_hash_f Göteborgin sisäratojen EM-kilpailuissa 2013 hän sai hopeaa 4 × 400 metrin viestissä. ==Ennätykset== ===Ulkoradat=== * 200 metrin juoksu: 22,92 (2008) * 400 metrin juoksu: 49,99 (2006) ===Sisäradat=== * 200 metrin juoksu: 23,58 (2006) * 300 metrin juoksu: 37,51 (2007) * 400 metrin juoksu: 51,07 (2006) * 500 metrin juoksu: 1.10,28 (2007) ==Lähteet== Luokka:Venäläiset pikajuoksijat Luokka:Venäläiset olympiamitalistit Luokka:Vuonna 1981 syntyneet Luokka:Elävät henkilöt
Hòa Bình

thumb Hòa Bình on kaupunki Vietnamin pohjoisosassa. Se on myös samannimisen maakunnan pääkaupunki. Vuonna 1999 Hòa Bìnhissa oli noin 53 000 asukasta.Citypopulation Kaupunki sijaitsee 76 kilometriä Hanoista länteen valtatie 6:n varrella. == Lähteet == Luokka:Vietnamin kaupungit
Andretti Bain

Andretti Bain (s. 1. joulukuuta 1985 Nassau, Bahama) on bahamalainen 400 metrin juoksija. Bain karsiutui 2004 Grosseton nuorten MM-kisoissa 400 metrin välierissä ajalla 47,86. Neljä vuotta myöhemmin hän voitti matkan NCAA- mestaruudet sekä sisä- että ulkoradoilla. Hän karsiutui Pekingin olympialaisissa 400 metrin henkilökohtaisen kilpailun välierissä ajalla 45,52, mutta oli mukana Bahaman joukkueessa, joka voitti 4 x 400 metrin viestijuoksussa olympiahopeaa.http://www.iaaf.org/oly08/results/eventCode=3659/bydiscipline/disctype=4/sex=M/discCode=4X4/combCode=hash/roundCode=f/results.html#detM_4X4_hash_f ==Ennätykset== ===Ulkoradat=== * 400 metrin juoksu: 44,62 (2008) * 400 metrin aitajuoksu: 51,65 (2008) ===Sisäradat=== * 400 metrin juoksu: 46,02 (2008) ==Lähteet== Luokka:Bahamalaiset pikajuoksijat Luokka:Bahamalaiset olympiamitalistit Luokka:Vuonna 1985 syntyneet Luokka:Elävät henkilöt
Alberta Highway 63

Alberta Highway 63 on valtatie koillisessa Albertassa, Kanadassa. Tie on tärkein maantieyhteys albertalaiseen Fort McMurrayn taajamaan ja edelleen Athabascan öljyhiekkaesiintymille, joita hyödyntävät yhtiöt kuljettavat tietä pitkin erittäin raskaita ja suurikokoisia kuormia. Tie on suurimmaksi osaksi kaksikaistaista (1+1) maantietä, lukuun ottamatta Alberta Highway 881:n liittymästä kaksi kilometriä etelään alkavaa nelikaistaista (2+2) osuutta, joka jatkuu aina Syncruden Mildred Lake -kaivosalueelle saakka, jossa tie muuttuu jälleen kaksikaistaiseksi. Kaksikaistaiset osuudet ovat erittäin vaarallisia. Vuosina 2001–2005 tiellä sattui noin tuhat onnettomuutta, joissa kuoli 25 ja loukkaantui 257 henkilöä. Tietä onkin joissakin yhteyksissä kutsuttu nimillä ”Suicide 63” (suom. ”Itsemurha 63”) ja ”Death Highway” (suom. ”Kuoleman maantie”). Vuonna 2006 Albertan hallitus päätti 240 kilometrin pituisen Highway 55:n ja Fort McMurrayn välisen osuuden leventämisestä asteittain nelikaistaiseksi. Tieosuuden pohjoinen osa Fort McMurrayn ja Highway 881:n liittymän välillä avattiin vuonna 2008. Koko hankkeen kustannusarvio on 650–680 miljoonaa dollaria. Fort McMurraysta pohjoiseen noin 15 minuutin ajomatkan päässä on Supertest-niminen ylämäki, joka nousee Poplar Creekistä noin kilometrin matkan 7–8 prosentin kaltevuudella ja on tien pahin koetus suurille rekoille ja ylisuurille kuljetuksille varsinkin talvisaikaan. == Reitti == km Kunta Selite Koordinaatit 0 Thorhild County 7 Alkaa valtateiden Highway 28 ja Highway 829 risteyksestä, Radwayn lähistöllä. 13 Thorhild County 7 Highway 18 erkanee länteen ja Highway 656 itään. 34 Thorhild County 7 Highway 661 risteää Newbrookin pikkukylässä. 64 Athabasca County Highway 663 risteää lännestä ja kulkee samaa reittiä Highway 63:n kanssa. 73 Athabasca County Kulkee Boylen pikkukylän läpi ja Highway 663 erkanee itään. 89 Athabasca County Highway 55 risteää lännestä ja kulkee samaa linjaa Highway 63:n kanssa. 103 Athabasca County Kulkee Grasslandin pikkukylän läpi. 112 Athabasca County Tie kääntyy pohjoiseen, Highway 55 erkanee itään Atmore pikkukylän lähellä. 156 Athabasca County Kulkee Wandering Riverin pikkukylän läpi. 250 Wood Buffalo Kulkee Mariana Laken pikkukylän läpi. 336 Wood Buffalo Highway 881 risteää itään. 352 Wood Buffalo Highway 69 risteää itään ja tie saapuu Fort McMurrayhyn. 362 Wood Buffalo Ylittää Athabascajoen. 385 Wood Buffalo Supertest mäki. 412 Wood Buffalo Fort MacKayhin johtava tie erkanee. 413 Wood Buffalo Ylittää Athabascajoen. 443 Wood Buffalo Päättyy lähellä Bitumountin jalostamoa. == Lähteet == 63
Ljudmila Litvinova

Ljudmila Litvinova (s. 8. kesäkuuta 1985) on venäläinen 400 metrin juoksija. Litvinova voitti 2007 alle 23-vuotiaiden EM-kultaa 400 metrillä ajalla 51,25. Seuraavana vuonna hän oli Pekingin olympialaisissa mukana Venäjän joukkueessa, joka voitti 4 × 400 metrin viestijuoksussa olympiahopeaa.http://www.iaaf.org/oly08/results/eventCode=3659/bydiscipline/disctype=4/sex=W/discCode=4X4/combCode=hash/roundCode=f/results.html#detW_4X4_hash_f Litvinova voitti 2009 400 metrin juoksun Euroopan joukkuemestaruuskisoissa ajalla 51,23. Berliinin MM-kisoissa hän karsiutui 400 metrin henkilökohtaisessa kilpailussa välierissä ajalla 50,52, mutta oli mukana viestijoukkueessa, joka voitti pitkässä viestissä MM- pronssia.http://berlin.iaaf.org/results/bydiscipline/disctype=4/sex=W/discCode=4X4/combCode=hash/roundCode=f/results.html#detW_4X4_hash_f Daegun MM-kilpailuissa 2011 hän oli mukana pitkässä viestissä kolmanneksi sijoittuneessa Venäjän joukkueessa.Daegu 2011 – 4×400 metrin viestin tulokset IAAF ==Henkilökohtaiset ennätykset== :Lähde: IAAF ===Ulkoradat=== * 200 metrin juoksu: 22,82 (2009) * 400 metrin juoksu: 50,27 (2009) ==Lähteet== Luokka:Venäläiset pikajuoksijat Luokka:Venäläiset olympiamitalistit Luokka:Vuonna 1985 syntyneet Luokka:Elävät henkilöt
Rouben Mamoulian

Rouben Mamoulian (8. lokakuuta 1898 Tbilisi, Venäjän keisarikunta (nyk. Georgia) – 4. joulukuuta 1987 Woodland Hills, Kalifornia, Yhdysvallat) oli armenialaista syntyperää oleva elokuvaohjaaja. Hän aloitti uransa Venäjällä, josta päätyi Lontoon kautta Yhdysvaltoihin 1920-luvun alkupuolella. Yhdysvalloissa Mamoulian aloitti teatteriohjaajana Rochesterissa ja New Yorkissa. Hänen ensimmäinen elokuvaohjauksena oli vuonna 1929 valmistunut Applause. Elokuva menestyi hyvin, ja se sai kriitikoilta hyvät arvostelut. Mamoulian ohjasi kaikkiaan 16 elokuvaa. Niiden joukkoon kuuluvat muun muassa vuonna 1931 valmistunut kauhuelokuva Tri Jekyll & Mr. Hyde ja vuonna 1941 ensi-iltansa saanut härkätaistelun maailmaan sijoittuva Verta ja hiekkaa. Mamoulian on saanut tähden Hollywood Walk of Famelle. ==Filmografia== * Applause 1929, ohjaus * Tri Jekyll & Mr. Hyde (Dr. Jekyll and Mr. Hyde) 1931, ohjaus, tuottaja * Suurkaupungin kadut (City Streets) 1931, ohjaus * Rakasta minua tänä yönä (Love Me Tonight) 1932, ohjaus, tuottaja * Korkea veisu (The Song of Songs) 1933, ohjaus * Kuningatar Kristiina (Queen Christina) 1933, ohjaus * Katuscha (We Live Again) 1934, ohjaus * Elämän uhkapeli (Becky Sharp) 1935, ohjaus, tuottaja * Meidän roistojen kesken (The Gay Desperado) 1936, ohjaus * Kultainen unelma (High, Wide and Handsome) 1937, ohjaus * Kultapoika (Golden Boy) 1939, ohjaus * Zorron merkki (The Mark of Zorro) 1940, ohjaus * Verta ja hiekkaa (Blood and Sand) 1941, ohjaus * Rakkautta ja huijausta (Rings on Her Fingers) 1942, ohjaus * Laura 1944, ohjaus & Otto Preminger * Oi nuoruus (Summer Holiday) 1948, ohjaus * Silkkisukat (Silk Stockings) 1957, ohjaus ==Lähteet== Luokka:Yhdysvaltalaiset elokuvaohjaajat Luokka:Armenialaiset elokuvaohjaajat Luokka:Georgialaiset elokuvaohjaajat Luokka:Hollywood Walk of Fame Luokka:Vuonna 1898 syntyneet Luokka:Vuonna 1987 kuolleet
Pohjois-Suomen lennonvarmistuskeskus

Rovaniemellä toimineen Pohjois-Suomen lennonvarmistuskeskuksen (EFPS) vastuualueena oli Suomen lentotiedotusalueen pohjoisosa Oulusta pohjoiseen. Keskus kuului Finavian alaisuuteen. Lennonvarmistuskeskuksen lyhenne EFPS tuli sanoista Europe, Finland ja Pohjois-Suomi. Fyysisesti Pohjois-Suomen lennonvarmistuskeskus sijaitsi Rovaniemen lentokentällä, jossa se oli toiminut vuodesta 1976 lähtien. Etelä-Suomen lennonvarmistuspalveluita hoiti Etelä- Suomen lennonvarmistuskeskus (EFES), joka toimi Tampereella, Aitovuoren alueella Olkahisissa. Etelä- ja Pohjois-Suomen lennonvarmistuskeskukset lakkautettiin 18. marraskuuta 2010, jolloin tilalle perustettiin koko maan kattava Suomen aluelennonjohto. ==Lähteet== ==Aiheesta muualla== * Pohjois- Suomen lennonvarmistuskeskuksen kotisivu Luokka:Suomen ilmailu
Match Point

Match Point on vuonna 2005 ensi-iltansa saanut draamatrilleri, jonka on ohjannut ja käsikirjoittanut Woody Allen. Elokuvan pääosissa ovat Jonathan Rhys Meyers, Scarlett Johansson, Emily Mortimer, Matthew Goode, Brian Cox ja Penelope Wilton. ==Juoni== Ohjaajalle epätyypillisessä tyylikkäässä ja vakavassa jännityselokuvassa entinen tennisammattilainen Chris Wilton pääsee englantilaisen yläluokan piireihin, kun hän kihlautuu varakkaan oppilaansa kanssa. Sitten Chris tutustuu morsiamensa veljen kautta kauniiseen amerikkalaistyttöön ja pettää vaimoaan tämän kanssa. Lopulta epätoivoinen Chris alkaa suunnittelemaan julmaa rikosta. ==Näyttelijät== ==Aiheesta muualla== * Luokka:Vuoden 2005 brittiläiset elokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat Luokka:Brittiläiset romanttiset draamaelokuvat Luokka:Brittiläiset jännityselokuvat Luokka:DreamWorksin elokuvat
Brothers (vuoden 2009 elokuva)

Brothers on vuonna 2009 ensi-iltansa saanut Jim Sheridanin ohjaama draamaelokuva. Se on yhdysvaltalainen versio Susanne Bierin tanskalaiselokuvasta Veljekset (2004). Elokuvan pääosissa ovat Tobey Maguire, Jake Gyllenhaal ja Natalie Portman. ==Näyttelijät== == Arvioita == Kriitikko Pertti Avolan mukaan Brothers on sekä valtavan intensiivinen että hienovireinen draama, jossa Sheridan käsittelee tasapuolisesti sekä sodan kauhuja että kotirintaman asenneilmastoa yhden perheen ja suvun kautta. Näyttelijätyö on Avolan mukaan kautta linjan erinomaista.Pertti Avola, Brothers-elokuva on intensiivinen draama sodan kauhuista == Lähteet == Luokka:Vuoden 2009 yhdysvaltalaiset elokuvat Luokka:Yhdysvaltalaiset sotadraamat Luokka:Jim Sheridanin ohjaamat elokuvat Luokka:Yhdysvaltalaiset uudelleenfilmatisoinnit
Astaksantiini

Astaksantiini on terpeeneihin kuuluva ksantofylli-karotenoidi. Kuten monet karotenoidit, se on rasvaliukoinen pigmentti. Astaksantiinin kemiallinen kaava on C40H52O4, moolimassa 596,84 g/mol, sulamispiste 215–216 °C ja CAS-numero 472-61-7. == Luonnossa == Kuten muitakin karotenoideja, astaksantiinia tuottavat luonnossa kasvit ja levät. Valtamerellisessä ravintoketjussa astaksantiinia tuottavat mikrolevät, joista ravintoketjussa ylempänä olevat äyriäiset ja lohensukuiset kalat saavat punaisen värinsä.A Review of the Carotenoid, Astaxanthin, as a Pigment and Vitamin Source for Cultured Penaeus Prawn. Todd Lorenz. google Docs html-viewer Myös äyriäisiä syövien flamingojen punaväri on peräisin astaksantiinista. Toinen väriaine on kantaksantiini, ja molempia on runsaasti esimerkiksi krilleissä, joita luonnonlohet syövät.Mats-Eric Nilsson, Aitoa ruokaa, s. 114 == Tuotanto == Astaksantiinia tuotetaan synteettisesti petrokemikaaleista ja viljelemällä mikroleviä. Viljelemällä astaksantiinia voi tuottaa Haematococcus pluvialis -mikrolevästä, jonka pigmenttipitoisuus (40 g/kg kuivapainosta) on 10 000 -kertainen esimerkiksi lohen lihaan verrattuna. Astaksantiinia kalanviljelyyn tuotetaan myös Phaffia rhodozyma -hiivan avulla dekstroosista.ADM Ecotone, pdf catalogue Synteettistä astaksantiinia tuottavat BASF ja DSM. Astaksantiinin synteesi ei ole julkista tietoa. == Käyttö == Astaksantiini on voimakas antioksidantti ja sitä käytetään ravintolisänä. Astaksantiini on hyväksytty monissa EU-maissa ja Yhdysvalloissa elintarvikekäyttöön. Astaksantiinin E-koodi on E 161j. Lähes kaikki kalanviljelyssä käytetty astaksantiini on synteettisesti tuotettua, jolloin astaksantiini-pigmentti muodostaa jopa viidenneksen viljellyn kalan rehukustannuksista. == Lähteet == == Aiheesta muualla == *PubChem: Astaxanthine *Human Metabolome Database: Astaxanthin *Food Component Database (FooDB): (3S,3'S)-Astaxanthin *DrugBank: Astaxanthin *KEGG: Astaxanthin *ChemBlink: Astaxanthin *Bristol University School of Chemistry, Molecule of the Month: Astaxanthin *Espacenet: Astaksantiiniin liittyviä patenttihakemuksia Luokka:Lipidit Luokka:Elintarvikevärit Luokka:Seulonnan keskeiset artikkelit
Rama Navami

Rama Navami on hindujen juhla, jota vietetään Rama-jumalan syntymän kunniaksi. Ramayana-eeposta, joka kertoo Raman elämästä, luetaan noin viikon ajan ennen juhlaa jatkuvasti, ja itse Rama Navami -päivänä tarinan kohokohdat luetaan temppelissä. Kodit siivotaan perusteellisesti ja koristellaan juhlaa varten. Hedelmiä ja kukkia asetetaan perhealttarille ja varhaisen aamupeseytymisen jälkeen rukoillaan. Talouden nuorin naispuolinen merkitsee kaikki perheenjäsenet punaisella merkillä ennen palvelusmenoihin yhtymistä.Rama Navami Rama-vauvan kuva asetetaan peitettyyn kehtoon. keskipäivällä peite poistetaan ja Ramalle tarjotaan pyhää ruokaa. Useat paastoavat, ja juhlaan liittyy moraalista pohdiskelua ja hyväntekeväisyyden harjoittamista. Ramaan liittyviin pyhiin paikkoihin, kuten Ayodhya ja Ramesvaram, kerääntyy tuhansia pyhiinvaeltajia. ==Lähteet== Luokka:Hindulaisuuden juhlat Luokka:Intialainen kulttuuri
4-pyroni

4-Pyroni eli γ-pyroni (C5H4O2) on tyydyttymätön heterosyklinen ketoni. Yhdiste on isomerinen 2-pyronin kanssa. == Ominaisuudet == 4-pyroni on huoneenlämpötilassa hygroskooppisia eli vettä sitovia kiteitä, jotka sulavat hieman yli 32,5 °C:n lämpötilassa. 4-pyroni on heikko emäs, mutta vahvempi emäs kuin isomeerinsa 2-pyroni ja protonoituu karbonyyliryhmästään muodostaen 4-hydroksipyrulinium-ionin. Yhdisteellä on myös aromaattisen yhdisteen kaltaisia ominaisuuksia. == Valmistus == 4-pyronia voidaan valmistaa kelidonihaposta kuumentamalla sitä hieman yli yhdisteen sulamispisteen. Kelidonihappoa voidaan valmistaa asetonista ja dietyylioksalaatista. == Johdannaiset == Monet luonnossa esiintyvät yhdisteet sisältävät 4-pyronin rakenneyksikön. Bentseenin kanssa 4-pyroni muodostaa kaksi kondensaatioyhdistettä kromonin ja ksantonin. Myös maltoli ja kojihappo ovat 4-pyronin johdannaisia. == Lähteet == Luokka:Sykliset eetterit Luokka:Ketonit
Anton Kokorin

Anton Sergejevitš Kokorin (, s. 5. huhtikuuta 1987 Taškent, Uzbekistan) on venäläinen 400 metrin juoksija. Kokorin karsiutui 2006 Pekingin nuorten MM- kisoissa 400 metrin välierissä ajalla 46,78. Seuraavana vuonna hän voitti Venäjän alle 23-vuotiaiden mestaruuden ja sijoittui neljänneksi alle 23-vuotiaiden EM-kisoissa ajalla 45,93. Kokorin oli Pekingin olympialaisissa 2008 mukana Venäjän joukkueessa, joka voitti 4 × 400 metrin viestijuoksussa olympiapronssia.http://www.iaaf.org/oly08/results/eventCode=3659/bydiscipline/disctype=4/sex=M/discCode=4X4/combCode=hash/roundCode=f/results.html#detM_4X4_hash_f ==Ennätykset== ===Ulkoradat=== * 400 metrin juoksu: 45,77 (2008) ===Sisäradat=== * 300 metrin juoksu: 33,15 (2009) * 400 metrin juoksu: 47,12 (2008) ==Lähteet== Luokka:Venäläiset pikajuoksijat Luokka:Venäläiset olympiamitalistit Luokka:Vuonna 1987 syntyneet Luokka:Elävät henkilöt
Who Is It

Who Is It on yhdysvaltalaisen laulajan Michael Jacksonin viides vuoden 1991 albumilta Dangerous julkaistu single. Se julkaistiin elokuussa 1992. == Kappaleet == * CD-maxi (658179 2) # ”Who Is It” (7" versio intron kera) – 4:10 # ”Who Is It” (The Most Patient Mix) – 7:44 # ”Who Is It” (IHS Mix) – 7:58 # ”Who Is It” (P-Man Dub) – 7:31 # ”Don’t Stop ’til You Get Enough” (Roger’s Underground Solution Mix) – 6:22 * 7" single (658179 7) # ”Who Is It” (7" versio intron kera) – 4:10 # ”Rock with You” (Masters at Work Remix) – 5:29 * Remixit – 12" maxi (658179 6) # ”Who Is It” (Patience Mix) – 7:44 # ”Who Is It” (The Most Patient Mix) – 7:44 # ”Who Is It” (IHS Mix) – 7:58 # ”Who Is It” (P-Man Dub) – 7:31 * CD-single (658179 5) # ”Who Is It” (The Most Patient Mix) – 7:44 # ”Who Is It” (IHS Mix) – 7:58 # ”Who Is It” (Roger’s Underground Club Solution) – 6:22 * Remixit – CD-maxi (ESCA 5652) # ”Who Is It” (Patience Mix) – 7:44 # ”Who Is It” (The Most Patient Mix) – 7:44 # ”Who Is It” (IHS Mix) – 7:58 # ”Who Is It” (P-Man Dub) – 7:31 # ”Don’t Stop ’til You Get Enough” (Roger’s Underground Club Solution) – 6:22 * CD-maxi (49K 74420) # ”Who Is It” (The Oprah Winfrey Special Intro) – 4:00 # ”Who Is It” (Patience Edit) – 4:01 # ”Who Is It” (House 7") – 3:55 # ”Who Is It” (Brother’s in Rhythm House Mix) – 7:13 # ”Beat It” (Moby’s Sub Mix) – 6:11 * 12" maxi (49 74420) # ”Who Is It” (Brothers in Rhythm House Mix) # ”Who Is It” (Tribal Version) # ”Who Is It” (Brothers Cool Dub) # ”Who Is It” (Lakeside Dub) # ”Beat It” (Moby’s Sub Mix) == Lähteet == Luokka:Vuoden 1992 kappaleet Luokka:Michael Jacksonin kappaleet
Paul Winter

Paul Winter (s. 31. elokuuta 1939 Altoona, Pennsylvania, Yhdysvallat) on yhdysvaltalainen saksofonisti (altto- ja sopraanosaksofoni) ja kuusinkertainen Grammy-palkittu. == Elämä == Winter valmistui Altoonan alueen lukiosta vuonna 1957. Vuonna 1961, kun Winter oli vielä yliopistossa, hänen yhtyeensä The Paul Winter Sextet voitti Intercollegiate Jazz-festivaalin ja solmi levytyssopimuksen Columbia Recordsin kanssa. Seuraavana vuonna yhtye kiersi Latinalaista Amerikkaa, soittaen 160 konserttia 23 maassa. The Paul Winter Sextet oli myös ensimmäinen Valkoisessa talossa esiintynyt jazz-yhtye. Winter palasi Brasiliaan 1960-luvun puolivälissä ja hänen kiinnostuksensa brasilialaiseen musiikkiin johti vuonna 1965 julkaistuun albumiin Rio. 1960-luvun lopulla Winterin yhtye muutti nimensä Paul Winter Consortoksi ja vuonna 1972 yhtye julkaisi George Martinin tuottaman Icarus-nimisen albumin. == Tuotanto == === Sooloura === * Canyon Lullaby (1997) * Prayer for the Wild Things (1994) (Grammy-palkittu) * Solstice Live! (1993) * Earth: Voices of a Planet (1990) * Earthbeat (1987) * Winter Song (1986) * Canyon (1985) * Sun Singer (1983) * Missa Gaia/Earth Mass (1982) * Callings (1980) * Common Ground (1978) === Yhteistuotannot === * Paul Winter and Friends: Celtic Solstice (1999) * Oscar Castro-Neves: Brazilian Days (1998) * Paul Halley: Whales Alive (1987) * Luiz Bonfa, Roberto Menescal, Luíz Eça: Rio (1965) * Carlos Lyra: The Sound of Ipanema (1964) === Paul Winter and the Earth Band === * Journey with the Sun (2000) === Paul Winter Consort === * Crestone (2007) (Grammy-palkittu) * Silver Solstice (2005) (Grammy-palkittu) * Spanish Angel (1993) (Grammy- palkittu) * Turtle Island (1991) (yhdessä Gary Synderin kanssa) * The Man Who Planted Trees (1990) * Wolf Eyes (kokoelma) (1989) * Concert for the Earth (1985) * Common Ground (1978) * Icarus (1972, uudelleen julkaistu vuonna 1984) * Road (1970, uudelleen julkaistu vuonna 1989) * Something in the Wind (1969) * The Winter Consort (1968) * Earthdance (1977) === Paul Winter Sextet === * Jazz Meets the Folk Song (1963) * New Jazz on Campus (1963) * Jazz Premiere: Washington (1963) * Jazz Meets the Bossa Nova (1962) * The Paul Winter Sextet (1961) == Aiheesta muualla == Luokka:Yhdysvaltalaiset jazzsaksofonistit Luokka:Vuonna 1939 syntyneet Luokka:Elävät henkilöt
Gosau

Gosau on Ylä-Itävallassa sijaitseva hieman alle kahdentuhannen asukkaan kunta. Sen pinta-alasta 58,9% on metsää. Gosau on yksi harvoista luterilaisista alueista Itävallassa. Kunta kuuluu myös Salzkammergutin alueeseen, mikä on tunnettu vilkkaasta turismista. == Lähteet == == Aiheesta muualla == *Kunnan virallinen nettisivu Luokka:Ylä-Itävallan kunnat
Grünau im Almtal

Grünau im Almtal on Ylä-Itävallan osavaltiossa Itävallassa sijaitseva kunta. Vuoden 2019 arvion mukaan siellä asui 2 058 asukasta. Kunta kuuluu Salzkammergutin matkailualueeseen ja sen pinta-alasta 74,5 prosenttia on metsää. Grünau im Almtalin kokonaispinta-ala on 230 neliökilometriä, mikä tekee siitä Itävallan pinta-alaltaan suurimman kunnan. Grünau im Almtalin naapurikuntia ovat Ebensee, Gmunden, Altaussee, Klaus, Hinterstoder, Grundlsee, Steinbach ja Scharnstein. == Lähteet == == Aiheesta muualla == *Kunnan virallinen nettisivu Luokka:Ylä-Itävallan kunnat
Panssari-ilmatorjuntapatteri

Panssari-ilmatorjuntapatteri (PSITPTRI) on Helsingin Ilmatorjuntarykmentin alainen perusyksikkö Panssariprikaatissa Parolassa. Joukkoyksikkö kouluttaa ilmatorjunnan taistelijoita mekanisoidun taisteluosaston ja pääkaupunkiseudun ilmatorjuntajoukkoihin. Panssari-ilmatorjuntapatterin tärkein koulutuskalusto on 35 ITK 88-ilmatorjuntakanuuna, 23 ITK 95-ilmatorjuntakanuuna sekä SFM97-tulenjohtolaite. Kevyen ilmatorjuntakanuunan 23 Itk 61:n eli "Sergein" koulutus aloitettiin uudelleen tammikuussa 2017, vaikka se oli aikaisemmin vuonna 2009 poistettu koulutuskäytöstä. Yksikön aikaisempaa koulutuskalustoa on esimerkiksi Ilmatorjuntapanssarivaunu 90 Marksman.http://www.lentoposti.fi/uutiset/tehokas_marksman_ilmatorjuntajarjestelma_saa_jatkoaikaa_leopard_alustasta Viitattu 2.9.2024. == Lähteet == Luokka:Panssariprikaati
Kanadan huippumalli haussa

Kanadan huippumalli haussa (Canada's Next Top Model) on kanadalainen television viihdeohjelma, jossa alansa huipulle ja kuuluisuuteen pyrkivät mallit kilpailevat keskenään. Ohjelma perustuu yhdysvaltalaiseen Huippumalli haussa -formaattiin. Ohjelmaa on näytetty Suomessa kaksi tuotantokautta ja kolmatta esitetään parhaillaan. Tuomareina ohjelmassa ovat Jay Manuel, Mike Ruiz, Jeanne Beker ja Yasmin Warsame. Luokka:Kanadalaiset televisiosarjat Luokka:Huippumalli haussa Luokka:CTV:n televisio-ohjelmat
Maret Ani

Maret Ani (s. 31. tammikuuta 1982 Tallinna) on virolainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 63 toukokuussa 2006 ja nelinpelissä sijalle 39 huhtikuussa 2004. Australian avoimissa 2004 hän pääsi parinsa Libuše Prusován kanssa välieriin. Fed Cupissa hän on edustanut Viroa 46 maaottelussa 1998–2011. Hän on eniten maaotteluita Fed Cupissa pelannut virolainen. ==Lähteet== * ===Viitteet=== Luokka:Virolaiset tennispelaajat Luokka:Vuonna 1982 syntyneet Luokka:Elävät henkilöt
Curling talviolympialaisissa 1988

Vuoden 1988 talviolympialaisissa järjestettiin curling näytöstapahtumana. Ottelut pelattiin Max Bell Centre -areenalla Calgaryssa, Kanadassa. == Miehet == Sija Joukkue 1 (Gunnar Meland, Eigil Ramsfjell, Sjur Loen, Morten Soegaard, Bo Bakke) 2 (Mario Fluckinger, Hans-Jürg Lips, Rico Simen, Stefan Luder, Peter Lips) 3 (Wayne Hart, Ed Lukowich, John Ferguson, Neil Houston, Brent Syme) == Naiset == Sija Joukkue 1 (Patti Vande, Linda Moore, Lindsay Sparkes, Debbie Jones, Penny Ryan) 2 (Anette Norberg, Elisabeth Högström, Monika Jansson, Birgitta Sewik, Marie Henriksson) 3 (Marianne Aspelin, Trine Trulsen, Dordi Nordby, Hanne Pettersen, Mette Halvorsen) Luokka:Talviolympialaiset 1988 1988
Kauppakeskus Chydenia

Kauppakeskus Chydenia on Kokkolan keskustassa sijaitseva kauppakeskus. Keskuksen ensimmäinen osa valmistui vuonna 2006, kolmas 2009. Kauppakeskus on osittain Tehtaankadulla, Rantakadulla ja Rautatienkadulla. Kauppakeskuksen ensimmäisessä osassa on kolme kerrosta, toisessa osassa kaksi ja kolmannessa kuusi, joista kaksi on liikekäytössä. Kauppakeskuksessa on liki 300 pysäköintipaikkaa. Pysäköinti on maksutonta molemmissa pysäköintihalleissa pysäköintikiekolla. == Liikkeet == ===1. kerros=== * Aukia * Gina Tricot * Glitter * Suomalainen kirjakauppa * Espresso House * Click Shoes * Subway * Luhta Brand Store * H&M; * Hesburger * Jungle Juice Bar ===2. kerros=== * Actilife Kuntokeskus * Arnold's * Telia Kauppa * Dressman * Cubus * H&M; * Hairlekiini * Robbis Hobby Shop * Spice Ice * Rosso * Blossom * Specsavers * Timanttiset * BikBok * KappAhl ===3. kerros=== * Mehiläinen * Intersport Kokkola == Lähteet == == Aiheesta muualla == * Chydenian kotisivut * Kauppakeskus Chydenia I, II ja III * Kuvia Kauppakeskus Chydeniasta Luokka:Kokkolan kauppa- ja ostoskeskukset
Grundlsee

Grundlsee on kunta Liezenin piirissä Steiermarkin osavaltiossa, Grundlsee- järven rannalla Itävallassa. Se sijaitsee Salzkammergutin matkailualueella. Vuoden 2019 arvion mukaan siellä asui 1 190 asukasta. == Lähteet == == Aiheesta muualla == *Kunnan virallinen nettisivu Luokka:Steiermarkin kunnat
St Edmund’s College

St Edmund’s College on yksi Cambridgen yliopiston 31 collegesta. Se aloitti toimintansa Cambridgessa vuonna 1896 neljän katolisen opiskelijan muutettua paikalle, jossa nykyään sijaitsee collegen omistama rakennus Norfolk building. Roomalais-katolisten opiskelijoiden paluun Cambridgen yliopistoon ensimmäistä kertaa 1500-luvun uskonpuhdistuksen jälkeen mahdollisti Test Act -lain kumoaminen 1871. Collegen perustamisessa aloitteellisia olivat paroni Anatole von Hügel ja Henry Fitzalan Howard, Norfolkin 15. herttua. Instituutio tunnettiin aikaisemmin nimellä St Edmund's House ja se olikin aluksi asuinpaikka opiskelijoille, jotka olivat jäseninä toisissa collegeissa. Collegen kappeli vihittiin käyttöön 1916. Vuonna 1939 collegeen rakennettiin lisää opiskelija-asuntoja ja ruokasali. Nimi muutettiin St Edmund's Collegeksi vuonna 1986.Walsh, s. 9 Vuonna 1996 St Edmund's College sai Cambridgen yliopistolta täysivaltaisen collegen statuksen. College on saanut nimensä Edmund Rikkaan eli Canterburyn arkkipiispana 1234–1240 toimineen Abingdonin Pyhän Edmundin mukaan.Walsh, s. 11 St Edmund's College on yksi kuudesta jatko- opiskelijoille tai varttuneille opiskelijoille tarkoitetusta Cambridgen yliopiston collegesta. Se hyväksyy opiskelijoiksi ainoastaan jatko- opiskelijoita ja yli 21-vuotiaita perustutkinto-opiskelijoita. == Lähteet == * == Aiheesta muualla == Luokka:Cambridgen yliopiston colleget